ઓચિંતિ એક દિવસ સુલુએ કોફી પીવા આવવાની ના પાડી. ખબર નહીં પણ મુંજાલ સુલુનો ચહેરો વાંચી ન શક્યો. મુંજાલે પણ સુલુને કોફી પીવા માટે સાથે આવવા આગ્રહ ન કર્યો. તે કશું બોલ્યા વગર ત્યાંથી રવાના થઈ ગયો. અને તેની કાયમની કોફી શોપમાં ગયો. સુલુએ ના પાડી હતી એટલે તેને કોફી પીવાની ઈચ્છા તેને ન હતી. પણ ક્યાં જવું તે ખબર ન હતી. પગ આપોઆપ રોજના કોફીશોપ તરફ વળી ગયા. તે ત્યાં જઈને બેઠો. ક્યાંય સુધી બેઠો. કોફી પીધા વગર જ ઊભો થઈ ઘરે પહોંચી ગયો.